**Background pattern

Description automatically generated**

U partnerstvu sa:

A picture containing background pattern

Description automatically generated

Finansira

Evropska unija

**OPĆINA CENTAR SARAJEVO U PARTNERSTVU SA RAZVOJNIM PROGRAMOM UJEDINJENIH NACIJA RASPISUJE:**

**JAVNI POZIV ORGANIZACIJAMA CIVILNOG DRUŠTVA/NEVLADINIM ORGANIZACIJAMA**

**ZA PREDAJU PRIJEDLOGA PROJEKATA**

**U SKLOPU PROJEKTA REGIONALNI PROGRAM LOKALNE DEMOKRATIJE NA ZAPADNOM BALKANU 2 (ReLOaD2)**

ReLOaD2 je regionalni projekat kojeg finansira **Europska unija (EU)**, a implementira **Razvojni program Ujedinjenih nacija (UNDP)** u šest zemalja/teritorija Zapadnog Balkana i to: Albanija, Republika Sjeverna Makedonija, Bosna i Hercegovina, Crna Gora, Kosovo\*[[1]](#footnote-2) i Srbija.

Općina Centar Sarajevo i projekat ReLOaD2 pozivaju sve organizacije civilnog društva (OCD) iz Bosne i Hercegovine da dostave prijedloge projekata koji su u skladu sa razvojnim ciljevima ove jedinice lokalne samouprave (JLS) koji su navedeni u dokumentu Strategija razvoja Općine Centar Sarajevo za period 2021-2027. godina, iz sljedećih prioritetnih oblasti:

**1. NEFORMALNA EDUKACIJA**

1.1. Sprečavanje i prevencija različitih oblika diskriminacije u društvu;

1.2. Inovativne edukacije za roditelje i mlade (rad sa djecom s ciljem podsticanja talenata, podrška u razvoju modernih tehnologija);

1.3. Podizanje svijesti mladih o potencijalu deficitarnih zanimanja (među učenicima osnovnih i srednjih škola);

1.4. Popularizacija kulturnih aktivnosti osoba III životne dobi i neformalno obrazovanje iz oblasti digitalnih tehnologija;

**2. KULTURA**

2.1. Poboljšanje kvaliteta i dostupnosti kulturnih sadržaja za sve kategorije stanovništva kroz promociju različitih vidova kulture, umjetnosti, kulturno-umjetničkog amaterizma i volonterizma;

**3. SPORT**

3.1. Popularizacija i omasovljavanje amaterskog sporta na inovativan način;

3.2. Sportski projekti za djecu i osobe iz socijalno isključenih kategorija;

**4. PODRŠKA MLADIM**

4.1. Projekti koji podstiču istraživanje, razvoj i inovacije kod mladih;

4.2. Projekti koji podstiču i afirmišu volontiranje kod mladih osoba;

4.3. Podrška djeci i mladim u riziku od nepoželjnog ponašanja kroz inovativne metode i programe rada;

**5. PODRŠKA DJECI I OMLADINI SA TEŠKOĆAMA U RAZVOJU I INVALIDITETOM**

5.1. Promocija važnosti rane intervencije kao uslov za kvalitetan život;

5.2. Poboljšanje kvaliteta i dostupnosti kulturnog sadržaja za djecu sa teškoćama u razvoju i invaliditetom;

**6. ZAŠTITA OKOLIŠA I EKOLOGIJE**

6.1. Zelena urbana obnova (zelena infrastruktura);

6.2. Projekti koji promovišu zaštitu životne sredine, zaštitu okoliša i upravljanje otpadom;

6.3. Projekti koji promovišu zaštitu životinja i edukuju stanovništvo o humanom zbrinjavanju, udomljavanju i rješavanju problema napuštenih životinja.

**Iznosi sredstava za odobrene projekte će biti od 10.000,00 KM do 50.000,00 KM. Jedna organizacija civilnog društva može podnijeti više projektnih prijedloga s tim da je maksimalan novčani iznos sredstava koja mogu biti dodijeljena za implementaciju projekata jednoj organizaciji civilnog društva tokom ukupnog trajanja ReLOaD2 projekta 120.000,00 KM.**

**Općina Centar Sarajevo i UNDP zadržavaju pravo da ne dodijele sva raspoloživa finansijska sredstva u slučaju da projektni prijedlozi ne zadovoljavaju zadane kriterije.**

**Dužina trajanja svakog projekta može biti od šest (6) do jedanaest (11) mjeseci. Izabrani projekti se trebaju realizovati u periodu februar 2023. – decembar 2023. godine.**

**PRAVO UČEŠĆA:**

Učešće u ovom javnom pozivu je otvoreno, na jednakim osnovama, za sve formalno registrovane OCD (udruženje/udruga ili fondacija), u skladu sa važećim zakonskim propisima u Bosni i Hercegovini.

**Sve zainteresovane organizacije civilnog društva detaljne informacije o uslovima za apliciranje i kriterijima za finansiranje projekata mogu pronaći u Smjernicama za aplikante u okviru javnog poziva.**

**PREUZIMANJE DOKUMENTACIJE:**

Sve potrebne informacije i elektronska verzija cijelog paketa prijavne dokumentacije može se naći na web stranici: [www.ba.undp.org](http://www.ba.undp.org), kao i na web stranici grada: [www.centar.ba](http://www.centar.ba).

Dokumentacija za prijavu na javni poziv za Centar Sarajevo također se može preuzeti **od 10. novembra 2022. godine do 15. decembra 2022. godine,** sa zvanične web stranice Općine Centar Sarajevo ([www.centar.ba](http://www.centar.ba)) ili lično preuzimanjem u USB-a sa svim aplikacionim formama tokom informativnog sastanka „Otvoreni dan“ koji se održava 14. novembra 2022.

**INFORMATIVNE SESIJE:**

* Informativni sastanak sa zainteresovanim organizacijama **„Otvoreni dan“** će biti održan **14. novembra 2022. godine od 14,00 do 15,00 sati u prostorijama Centra za zdravo starenje, ulica Maršala Tita br. 12, Sarajevo.** Potencijalni aplikanti će tokom sastanka biti detaljnije upoznati sa pozivom, načinom prijavljivanja, kriterijima, itd.
* Za zainteresovane predstavnike OCD planiran je **trodnevni Trening upravljanja projektnim ciklusom (PCM) koji će biti organizovan u sklopu javnog poziva u periodu od 21. novembra do 5. decembra 2022. godine**  u prostorijama Centra za zdravo starenje u ulici Maršala Tita br. 12, Sarajevo. Prijave na trening su otvorene za OCD sa područja Općine Centar Sarajevo do 17. novembra 2022. godine i primaju se na email adresu: [samira.dzihanic@centar.ba](mailto:samira.dzihanic@centar.ba).
* Predstavnicima OCD će biti pružena dodatna pomoć konsultanta – mentora. Prvi sastanak sa mentorom će biti organizovan 24. novembra 2022. godine od 12,00 sati u prostorijama Općine Centar Sarajevo, sala 205/II sprat. Dodatni sastanci koje organizuje mentor sa OCD će se također održavati javno, a raspored će, uključujući datum i vrijeme, biti blagovremeno objavljen putem općinske web stranice. U svrhu transparentnosti zapisnici sa održanih sastanaka sa mentorom će biti objavljeni na stranici Općine Centar Sarajevo. Na ovaj način će se omogućiti da informacije budu dostupne za OCD koje nisu bile u mogućnosti da prisustvuju sastancima sa mentorom.
* Pitanja u vezi sa javnim pozivom se mogu postaviti putem e-mail adrese [registry.ba@undp.org](mailto:registry.ba@undp.org)sa naznakom za ReLOaD2 projekat. Pitanja se mogu postavljati do **12. decembra 2022. godine**. Odgovori na upite će biti dostavljeni u pisanoj formi unutar tri radna dana od primanja upita.

**PREDAJA APLIKACIJA:**

Ispunjena aplikacija (sa kompletnom zahtijevanom dokumentacijom) se mora dostaviti **u jednoj elektronskoj kopiji (USB) na kojem je set obavezne i dodatne dokumentacije, plus po jedan primjerak dokumenata koje je potrebno dostaviti u štampanom obliku.** Svi materijali se dostavljaju uzatvorenoj koverti ili paketu preporučenom poštom ili lično tokom radnih dana (ponedjeljak – petak), u periodu od 8 do 15 sati na sljedeću adresu, sa naznakom za ReLOaD2 projekat:

Općina Centar Sarajevo

Protokol

Ulica Mis Irbina 1

71000 Sarajevo, Bosna i Hercegovina

Rok za predaju aplikacija je **15. decembar 2022. godine, do 15,00 sati**. Aplikacije dostavljene nakon navedenog roka će biti razmatrane jedino u slučaju da poštanski žig ukazuje na datum slanja prije zvaničnog isteka roka.

Vanjska strana koverte mora sadržavati naziv poziva za predaju prijedloga projekata, puno ime i adresu aplikanta, puni naziv projekta i navod **“Ne otvarati prije zvaničnog otvaranja”**. O primljenoj pošiljci u gradskoj upravi će se voditi uredna evidencija i izdavati potvrde o prijemu.

Rezultati javnog poziva će isključivo biti objavljeni na web stranici UNDP BIH [www.ba.undp.org](http://www.ba.undp.org), te na web stranici općine [www.centar.ba](http://www.centar.ba) kao i na oglasnoj ploči u zgradi općinske uprave, u roku od 45 radnih dana od zatvaranja javnog poziva (izuzev u slučaju nepredviđenih okolnosti). Pismenim putem obavijestiti će se samo organizacije civilnog društva čiji su prijedlozi projekata odabrani za finansiranje.

1. \* *Za Evropsku uniju, ovo imenovanje ne dovodi u pitanje stav o statusu i u skladu je sa UNSCR 1244/1999 i Mišljenjem ICJ-a o proglašenju nezavisnosti Kosova. Za UNDP sve reference na Kosovo shvatit će se u kontekstu UN-ove Rezolucije 1244/1999* [↑](#footnote-ref-2)